Kom kuier saam | SARIE
Kom kuier saam	deur Anita Rossouw and Lounette Fourie
Vonds van DIE MAAND’n Bokkieblad en -pote in jou huis is prakties en veelsydig. Gooi dit toe, verf dit, versier dit!
’n Bokkieblad en -pote (R499) word nou as ’n stel by Builders Warehouse verkoop. Die blad (sowat 1,8 m lank) se bokant is in tong en groef afgewerk en het stutplanke aan die onderkant sodat die pote nie rondgly nie. Saam met sy pote is die bokkietafel standaard-hoogte. Ons het ’n deursigtige tafeldoek (R299,99) van Mr Price Home bo-oor gegooi, sodat die silhoeët van die tafel nog sigbaar is.
Mr Price Home se los oortreksels (R129,99 elk) pas oor die meeste standaard-grootte eetkamerstoele, en ou stoele is sommer dadelik meer kontemporêr. Die helder kussing op die stoel (R180 elk) is van Woolworths, die rottangmandjie (R210) van Home and Interiors, die diep bord (R7,99) van Mr Price Home, die glas (R35) van Poetry en die hasie (R129) van Wetherlys. Goue mandjie, voëltjie en messegoed, stilis se eie. Die muur is geverf met Plascon Rich Gold. Sien verfwenk by Kuiertafel.
Wenk Maak ’n eenvoudige kruis van doringtakke. Trek tuinhandskoene aan en knip die skerp punte van die dorings met ’n snoeiskêr af. Bind die twee takke met ’n roesrooi lint vas. Draai nou growwe tou om die onderkant van die stoel-oortreksel vir ’n bietjie ekstra detail. Sien Kreatief-energiek om die sitplek-kaartjies te maak.
Woonidees-sessie April 2009
Kreatief- ENERGIEK (foto 1)Soek mooi prente en veertjies om klein “kunswerkies” oor die Paasnaweek te maak. ’n Bokkietafel is ideaal hiervoor.
Gesinstyd SAAM (foto 2)Betrek die hele gesin (Pa ook) om skeppend te raak. Verf strepe op die tafelblad en gebruik dit onder meer as ’n stokperdjietafel, wat maklik kan opslaan en weggepak word as die projek klaar is.
(foto 3)Skuif jou bokkietafel nader en los die probleem van ’n te beknopte tafel op.
Fees-ATMOSFEER (foto 4)Gebruik die bokkietafel in jou voorportaal en maak ’n mooi tafellandskap met items wat Paasfees simboliseer.
Klik hier vir nog selfmaak-wenke
VIlzc1 gqljtiuwxvbh, [url=http://xjxmypnymlve.com/]xjxmypnymlve[/url], [link=http://oefdmtouctgk.com/]oefdmtouctgk[/link], http://toaukcktbfgp.com/